b'\n_START_ARTICLE_\nViej\xc3\xa4haarake\n_START_PARAGRAPH_\nViej\xc3\xa4haarake eli aksoni tai hermosyy on hermosolun eli neuronin osa, joita on vain yksi neuronia kohti, kun taas tuojahaarakkeita eli dendriittej\xc3\xa4 on useita yhdess\xc3\xa4 neuronissa. Aksoni haarautuu loppup\xc3\xa4\xc3\xa4st\xc3\xa4\xc3\xa4n ja muodostaa n\xc3\xa4in useita hermop\xc3\xa4\xc3\xa4tteit\xc3\xa4, jotka puolestaan voivat muodostaa synapsin toisen hermosolun tai lihassolun kanssa. Aksoni voi olla joko myelinisoitunut tai myelinisoitumaton. Myelinisoituneessa aksonissa hermoimpulssi kulkee nopeammin kuin myelinisoitumattomassa, koska hermoimpulssi hyppii myeliiniin muodostuneiden Ranvierien kuroumien v\xc3\xa4lill\xc3\xa4._NEWLINE_Tuova hermosyy tai afferentti hermosyy on hermosyy, joka tuo viestej\xc3\xa4 elimist\xc3\xb6st\xc3\xa4 hermokeskuksiin.'